Държавен вестник, бр. 51, 2018 г., стр. 22

СТР.  22	
Д Ъ Р Ж А В Е Н  В Е С Т Н И К 	
БРОЙ  51
5. ФИНАНСОВО-ИКОНОМИЧЕСКИ ПАРАМЕТРИ
5.1. Стойност на проекта
На базата на получените в началото на 2017 г. в Министерството на отбраната отговори на Исканията/
Запитванията за предоставяне на предложения (RFP) може да се направи изводът, че финансовата рамка за 
придобиването на не по-малко от 8 броя бойни самолета, в зависимост от типа на самолета, би била от 
порядъка на 1,8 млрд. лв. с ДДС. Тази сума включва разходите за придобиване на летателните апарати, сред-
ствата за наземно обслужване, средствата за обучение, обучението на състава, първоначалната интегрирана 
логистична поддръжка (за период от 3 г.) и въоръжението.
Предвид факта, че процедурата по избор, започнала с изпращането на  Исканията/Запитванията за 
предоставяне на предложения през 2016 г., още не е приключила, в настоящия актуализиран проект за инвес-
тиционен разход не могат да бъдат посочени (цитирани) ценовите предложения, получени в отговор на RFP.
РЕАЛНАТА СТОЙНОСТ на разходите ще стане известна след повторно изпращане на Request For Proposal 
до определените държави, получаване на отговори и последващите преговори за подготовка на договор/и. Съ-
ществува вероятност, макар и малка, стойността на разходите да е по-ниска от посочената в настоящия 
инвестиционен проект. 
Предвид факта, че придобиването на допълнително количество самолети от същия тип и в същата 
конфигурация след 6 – 7 години ще е съпроводено със значителни трудности и рискове, следва да се използва 
възможността, в случай че цената на самолетите и оборудването го позволява, за закупуване на по-голям 
брой самолети в рамките на посочената по-горе стойност 1,8 млрд. лв. с ДДС.
В зависимост от конкретния самолет разплащанията по договора/ите за придобиване могат да бъдат в 
ЕВРО (€) и/или в щатски долари (USD).
5.2. Начин на плащане
След проведеното съгласуване с Министерството на финансите се предвижда плащането да се осъществи 
за период от 10 години, с примерно разпределение на плащанията, както следва:
Таблица 6 – Примерно разпределение на плащанията
години
2018 г. 2019 г. 2020 г. 2021 г. 2022 г. 2023 г. 2024 г. 2025 г. 2026 г. 2027 г.
Общо
Сума за пла-
щане
[млн. лева]
100
100
100
260
240
200
100
300
300
100
1800
Забележка: Посоченото разпределение на плащанията по години е прогнозно и се допуска промяната му в 
рамките на общата прогнозна максимална стойност, съгласувано с Министерството на финансите и съглас-
но действащата в страната законова рамка. 
Методиката за оценка на вариантите за реализация на проекта ще включва механизъм за оценяване на 
предлаганите от държавите схеми за плащане.
Планира се доставките да се извършат в шест последователни години, стартирайки не по-рано от 12 ме-
сеца от сключване на договора.
Начинът на плащане ще бъде договорен в процеса на подготовка и сключване на договора/ите и той ще е 
изцяло съобразен с изискванията на българската страна.
5.3. Разходи за поддръжка
Предполагаемите годишни разходи за интегрирана логистична поддръжка се очаква да бъдат от 
порядъка на 30 – 40 млн. лв., при общ годишен нальот 1500 часа. Тези разходи ще бъдат осигурявани 
след третата година от бюджета на Министерството на отбраната и не са част от настоящия проект за 
инвестиционен разход.
6. РИСКОВЕ
Основният риск за цялостната реализация на проекта е свързан с невъзможността от финансова глед-
на точка същият да се реализира на един етап, т.е. да се закупят 16 самолета чрез един договор. Това от 
своя страна може да доведе до следните рискове за Република България:
· намаляване на възможността за придобиване на самолети от същия тип и конфигурация след 
6 – 7 години (за реализацията на втория етап от проекта);
· затруднение при поддръжката на два вида конфигурации и непредсказуемо оскъпяване на проекта 
при придобиването на самолети в друга конфигурация;
· невъзможност за постигане на конкурентна цена за придобиване на следващите самолети (до 16 
броя общо) от същия тип и  конфигурация поради липсата на избор при договаряне на реализацията 
на втория етап от проекта.
Възможност за минимизиране на риска е придобиване на по-голям брой самолети още през първия 
етап от реализацията на проекта в рамките на предварително определената финансова рамка за този 
етап (в случай че цената на самолетите и оборудването го позволява) и постигане на договореност 
(предвиждане на опция в договора) за придобиване на последващ брой самолети (до 16 броя общо) при 
определени условия, свързани с цена, срокове и други съществени параметри.
7. ВЪЗМОЖНИ ПРАВНИ ПОДХОДИ ЗА РЕАЛИЗАЦИЯ НА ПРОЕКТА
Многоцелевият изтребител попада в списъка на продуктите, свързани с отбраната, приет на основание 
чл. 2, ал. 1 от Закона за експортния контрол на продукти, свързани с отбраната, и на изделия и технологии 
с двойна употреба  – ML 10 „Летателни апарати“, „летателни апарати, по-леки от въздуха“, безпилотни 
летателни апарати (БЛА/UAV), двигатели за „летателни апарати“ и оборудване за „летателни апарати“,